Ettepanek rahastada Põltsamaa Ühisgümnaasiumi tehnoloogiaõpetuse kabineti ventilatsiooniseadmete paigaldamist.

Ettepanek on Põltsamaa valla kaasava eelarve toel kaasajastada Põltsamaa Ühisgümnaasiumi tehnoloogiaõpetuse õppeklass. Ettepaneku rahastamisel tagatakse valla suurima kooli tehnoloogiaõpetuse ruumides tänapäevane töökeskkond. Sihtrühmaks on 180 õpilast, 4.-9. klassini, kes on seni õppinud ruumides, kus puudub sundventilatsioon. See tingib olukorra, kus õppeklassis viibivad õpilased on sunnitud sisse hingama puidu käsitsi- ja masintöötlemisel tekkivat tolmu, samuti katteviimistlusel kasutatavate kemikaalide aure. Põltsamaa Ühisgümnaasiumi tehnoloogiaõpetuse ruumid ei vasta praegu Terviseameti poolt kehtestatud normidele.

Projekti „21. sajandi kool“ raames renoveeriti kabineti ruumid, kuid sundventilatsiooni paigaldamiseks raha ei jätkunud. Seoses sellega on minul kui töökeskkonnanõukogu esimehel soov nüüd, 19 aastat hiljem, viia see projekt lõpuni. Võimaliku ventilatsioonisüsteemi paigaldaja osas langes valik firmale „Centest“, kes omab 10 aastast töökogemust rootsi päritolu ventilatsioonisüsteemide paigaldamisel Eesti koolidesse. Tänaseks on selle firma abil saanud puhta õhu õppeklassidesse ligi 100 Eesti kooli.

Tõenäoliselt oleks iga õpilane nõus hääletama selle ettepaneku poolt kui vanusepiirang seda ei takistaks. Sellepärast loodan eelkõige lastevanematele, kes oma laste tervisest hoolivad ja selle ettepaneku poolt hääletavad.

Lugupidamisega,

Põltsamaa Ühisgümnaasiumi töökeskonnanõukogu esimees

Urmas Kuusik

Tel. 5263879

urmas.kuusik@poltsamaa.edu.ee

Põltsamaa. Kuuse tn. 1a